CELEX: 62011CN0088
Language: el
Date: 2011-02-25 00:00:00
Title: Υπόθεση C-88/11 P: Αναίρεση που άσκησε στις 25 Φεβρουαρίου 2011 η LG Electronics, Inc. κατά της αποφάσεως που εξέδωσε το Γενικό Δικαστήριο (δεύτερο τμήμα) στις 16 Δεκεμβρίου 2010 στην υπόθεση T-497/09, LG Electronics κατά ΓΕΕΑ

16.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 120/8
            
         Αναίρεση που άσκησε στις 25 Φεβρουαρίου 2011 η LG Electronics, Inc. κατά της αποφάσεως που εξέδωσε το Γενικό Δικαστήριο (δεύτερο τμήμα) στις 16 Δεκεμβρίου 2010 στην υπόθεση T-497/09, LG Electronics κατά ΓΕΕΑ
   (Υπόθεση C-88/11 P)
   2011/C 120/14
   Γλώσσα διαδικασίας: η γαλλική
   
      Διάδικοι
   
   
      Αναιρεσείουσα: LG Electronics Inc. (εκπρόσωπος: J. Blanchard, δικηγόρος)
   
      Αντίδικος κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να κρίνει παραδεκτή την παρούσα αίτηση αναιρέσεως
            
         
               —
            
            
               να αναιρέσει την απόφαση που εξέδωσε το δεύτερο τμήμα του Γενικού Δικαστηρίου στις 16 Δεκεμβρίου 2010,
            
         
               —
            
            
               να ακυρώσει μερικώς την απόφαση που εξέδωσε στις 23 Σεπτεμβρίου 2009 το πρώτο τμήμα προσφυγών του ΓΕΕΑ καθόσον με την απόφαση αυτή απορρίφθηκε η προσφυγή που άσκησε η εταιρία LG Electronics κατά της αποφάσεως της 5ης Φεβρουαρίου 2009 περί απορρίψεως της υπ’ αριθ. 7282924 αιτήσεως καταχωρίσεως κοινοτικού σήματος κατά το μέτρο που προσδιορίζει «ηλεκτρικές σκούπες»,
            
         
               —
            
            
               να καταδικάσει το ΓΕΕΑ στα δικαστικά έξοδα και των δύο βαθμών.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα επικαλείται παράβαση του άρθρου7, παράγραφος 1, στοιχεία β' και γ', του κανονισμού (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (1).
   Συναφώς, η αναιρεσείουσα επισημαίνει, πρώτον, ότι το Γενικό Δικαστήριο στηρίχθηκε σε νέα πραγματικά περιστατικά που προβλήθηκαν για πρώτη φορά ενώπιόν του από το ΓΕΕΑ και των οποίων δεν είχε γίνει επίκληση ενώπιον του τμήματος προσφυγών.
   Δεύτερον, η αναιρεσείουσα προβάλλει ότι το Γενικό Δικαστήριο υπέπεσε σε πλάνη σχετική με παραμόρφωση των πραγματικών και αποδεικτικών στοιχείων που προσκομίσθηκαν ενώπιόν του και που το οδήγησαν στο εσφαλμένο συμπέρασμα ότι οι ηλεκτρικές σκούπες μπορούν να χρησιμοποιηθούν ως συμπιεστές.
   Τέλος, η αναιρεσείουσα επισημαίνει ότι, δεδομένου ότι οι ηλεκτρικές σκούπες δεν περιέχουν σε καμία περίπτωση συμπιεστή και ότι δεν μπορούν να χρησιμοποιηθούν ως συμπιεστές, σε καμία περίπτωση δεν είναι δυνατόν να θεωρηθεί ότι το σήμα «KOMPRESSOR PLUS» αποτελείται αποκλειστικά από σημεία ή ενδείξεις που μπορούν να χρησιμεύσουν, στις συναλλαγές, για να προσδιορίσουν το είδος, την ποιότητα, την ποσότητα, τον προορισμό, την αξία, τη γεωγραφική προέλευση ή τον χρόνο παραγωγής του προϊόντος ή παροχής της υπηρεσίας, ή άλλα χαρακτηριστικά των προϊόντων αυτών.
   
      (1)  ΕΕ L 78, σ. 1.